Document ID: /roh_data/filtered/fineweb-2-filterrobots_roh.jsonl.gz/31205

Terradas per Thun ed YB
- Gievgia, 20.8.2015, 21:11, actualisà a las 21:56
En il gieu da qualificaziun per l'Europa League ha il club da ballape da Thun pers ordaifer cunter Sparta Prag cun 1:3 ed YB ha pers a chasa cunter Karabach Agdam cun 0:1.
Il gieu aveva cumenzà bain per Thun. Gia suenter 5 minutas ha Nicola Sutter sajettà l'1:0 per ils Bernais, ma ils Tschecs han pudì volver il gieu cun ina dubletta curt avant pausa.
En la 94avla minuta ha Dockal procurà per il resultat final da 3:1 per Prag.
YB cun terrada a chasa
En l'auter gieu da qualificaziun per l'Europa League han ils Young Boys da Berna pers a chasa cunter Karabach Agdam cun 0:1.
RR novitads 22.00